เราผ่านจุดแวะพักรถตรงทางด่วนประชาชื่นทุกวัน แต่ไม่ค่อยได้แวะมาที่นี่เท่าไหร่ วันนี้ยังไม่ได้ทานข้าวกลางวันเลยรีบหาอะไรรองท้องง่ายๆที่นี่ คิดออกอยู่ร้านเดียวคือ Hong Bao ค่ะ แถมอยากกินก๋วยเตี๋ยวหลอดหมูแดงพอดี แต่จำไม่ได้ว่าขนาดของเมนูนี้ใหญ่ขนาดไหนเราไม่ได้มาทานที่ร้านหลายปีแล้ว ล่าสุดไปกิน MK ก๋วยเตี๋ยวหลอดก็จะใส่เข่งมา 2 ชิ้น ก็คิดไปเองว่าก็คงจะขนาดเดียวกันนะ ลองสั่งจานเดียวมาหยังเชิงก่อนค่ะ พอยกมาเสิร์ฟนี่ตกใจเลย จานใหญ่มากกะว่าจะทานไรเบาๆซะหน่อย กลายเป็นกินมื้อหลักได้เลย

ก๋วยเตี๋ยวหลอดหมูแดงอบน้ำผึ้งจะมีทั้งหมด 5 ชิ้น ราคาจานละ 120 บาท+ เราชอบที่ร้านแยกน้ำราดก๋วยเตี๋ยวไว้ให้ต่างหาก ใครชอบทานซอสเยอะๆก็คงจะถูกใจ เพราะจะได้ราดเองได้เต็มที่ แป้งก๋วยเตี๋ยวก็หนากำลังดี ไส้ก็เยอะ รสชาติหมูแดงก็อร่อยหวานๆเค็มๆ ซอสก็รสจัดหวานเค็ม แถมอิ่มอร่อยด้วยค่ะ ไว้วันหลังลองเมนูอื่นบ้างดีกว่า ดูแล้วมีหลายเมนูน่าทานดี